קלאב אפריקן

קלאבן אפריקן (בערבית: النادي الإفريقي) היא קבוצת כדורגל מהעיר תוניס, בירת תוניסיה. קלאב אפריקן היא אחת הקבוצות הוותיקות והמצליחות בתוניסיה ובעלת שנים עשר תוארי אליפות ואחד עשר גביעים ועוד מספר הופעות מכובדות במפעלים האפריקאים. למועדון גם קבוצות כדורסל וכדוריד. המועדון, שעל תכנון הקמתו הוחלט כבר בשנת 1919, הוקם רק בשנת 1920. הסיבה לכך, הייתה שבתחילה היה אמור להיקרא "איסלאמיק קלאב אפריקן" אך שלטונות צרפת בתוניסיה לא אישרו זאת והוסכם לאשר את הקמת המועדון רק תחת השם "קלאב אפריקן", כפי שקרה לבסוף בשנת 1920. הכדורגל התוניסאי ידוע כענף שבו קהל האוהדים הוא מחמי המזג בעולם כולו בכלל ובאפריקה בפרט. הדרבי של תוניס נערך בין קבוצות קלאב אפריקן ואספרנס דה תוניס ונערך באצטדיונן המשותף בעיר הבירה. הדרבי נחשב לאחד ממשחקי הדרבי החמים ביבשת, יחד עם הדרבי של קזבלנקה (אנ') והדרבי של קהיר. עד לפני כמה שנים היו אירועים אלימים במשחקים של שתי הקבוצות, בייחוד מצידם של אוהדי קלאב אפריקן אך בשנים האחרונות נעשו מספר צעדים של המשטרה המקומית לדיכוי מהומות אלו. בעונת 1991 שיחקה הקבוצה בליגת האלופות האפריקאית, אז גברה ברבע הגמר על קבוצת וידאד קזבלנקה ממרוקו ובשלב חצי הגמר גברה על קבוצת נקנה רד דווילס מזמביה כאשר בגמר ניצבה מול קבוצת נאקיוובו וילה מאוגנדה וניצחה אותה בתוניסיה בתוצאה 6-2 כאשר תיקו 1-1 באוגנדה הספיק לה והיא זכתה בתואר לראשונה בתולדותיה. גם בעונת 1997 שיחקה באותו המפעל, אז גברה בסיבוב הראשון על קבוצת דג'וליבה ממאלי, וגברה בסיבוב השני על קבוצת סנט-פייר מראוניון. בשלב הבתים של המפעל שיחקה קבוצה נגד קבוצות א-זמאלכ ממצרים, אשאנטי גולד מגאנה ופרוויאריו ממוזמביק אך סיימה במקום השלישי בבית ולא העפילה לגמר. בעונת 2008 שיחקה הקבוצה פעם נוספת באותו המפעל, אז גברה בסיבוב המוקדם על קבוצת סאלום מסנגל ובסיבוב הראשון גברה על קבוצת אסקו קארה מטוגו. בשלב שמינית הגמר הפסידה הקבוצה לקבוצת אנימבה מניגריה. הקבוצה החלה את דרכה בטורניר גביע המחזיקות הערבי, בו זכתה בעונת 1995 כאשר גברה בגמר על קבוצת אטואיל דו-סאהל, גם היא מתוניסיה. בליגת האלופות הערבית הקבוצה הגיעה לשלב הגבוה ביותר תחילה לגמר הטורניר, בעונת 1988, אז הפסידה בגמר לקבוצת אל-איטיפאק מסעודיה. בעונת 1997 זכתה הקבוצה בטורניר לאחר שגברה על קבוצת אל-אהלי ממצרים. בעונת 2002 סיימה הקבוצה פעם נוסת כמקום שני לאחר שהפסידה באותו הגמר לקבוצת אל-אהלי ג'דה. אליפות תוניסיה אלופה (13): 1946/1947, 1947/1948, 1963/1964, 1966/1967, 1972/1973, 1973/1974, 1978/1979, 1979/1980, 1989/1990, 1991/1992, 1995/1996, 2007/2008, 2014/2015 הגביע התוניסאי זוכה (13): 1964/1965, 1966/1967, 1967/1968, 1968/1969, 1969/1970, 1971/1972, 1972/1973, 1975/1976, 1991/1992, 1997/1998, 1999/2000, 2016/2017, 2017/2018 סגנית (10): 1955/1956, 1973/1974, 1979/1980, 1981/1982, 1984/1985, 1985/1986, 1987/1988, 1988/1989, 2002/2003, 2005/2006 הסופר קאפ התוניסאי זוכה (3): 1968, 1970, 1979 גביע אפריקה לאלופות: זוכה: 1991 גביע אפריקה למחזיקות גביע: סגנית: 1990, 1999 גביע CAF: 2003 - חצי-גמר גביע הקונפדרציה האפריקאי: סגנית: 2011 ליגת האלופות הערבית זוכה: 1997 סגנית: 1988, 2003 גביע המחזיקות הערבי זוכה: 1995 הגביע האפרו-אסיאתי זוכה: 1992 גביע המגרב זוכה: 1973, 1974, 1975 גאנה סמי אג'יי תוניסיה קארים סעידי לוב טארק אל טייב תוניסיה פאוזי רויסי תוניסיה סאדוק סאסי תוניסיה אדל סלימי מרוקו עבדלחליל האדה מאלי דאראמן טראורה אלג'יריה רזקי אמרוצ'ה אלג'יריה פודיל מגהריה אלג'יריה עבד אל-מואמן ג'אבו טוגו טאדג'ו סאלו מדיה וקבצים בנושא קלאב אפריקן בוויקישיתוף קלאב אפריקן, ברשת החברתית פייסבוק פרופיל, באתר Transfermarkt